La Liga 1952/1953.
La Liga 1952/53. je bila 22. sezona nogometnog nacionalnog prvenstva Španije. Sezona je počela 14. septembra 1952. a završila 3. maja 1953. U sezoni je učestvovalo 16 ekipa. Nakon završenog prvenstva Barcelona je šesti put u svojoj historiji osvojila prvenstvo sa dva poena više od drugoplasirane Valencije. Pretposljednja i posljednja ekipa, Málaga i Real Zaragoza su na kraju sezone ispali iz lige. Također, 13. i 14. ekipa na tabeli je igrala doigravanje za opstanak. Celta de Vigo i Deportivo de La Coruña kao trinaestoplasirana odnosno četrnaestoplasirana ekipa igrali su doigravanje sa prve četiri ekipe druge lige. U tom doigravanju uspjeli su zadržati status prvoligaša. U cjelokupnoj sezoni je ukupno odigrano 240 utakmica te postignuto 935 golova što je iznosilo 3.9 datih golova po utakmici. Najefikasnija ekipa lige je bio Athletic Bilbao. Telmo Zarra, nogometaš Athletic Bilbaa je bio najbolji strijelac lige sa 24 postignuta gola.